text: [{"text_idx": "#000002", "text": "Sa 3,945 nga nagkuha sang eksaminasyon, 1,218 ang madinalag-on nga nakapasar kag ang aton kasimanwa nga si Christian Degala Huenda sang Barangay Banica, Roxas City, 3rd Placer sa nasambit nga pasinawan kag nakakuha sang 90.05% Rating."}, {"text_idx": "#000003", "text": "Ikaduha ini nga tion nga si Christian nangin topnotcher sa eksaminasyon bangud sang nagligad nga September 2022 nangin 3rd Placer man siya sang magkuha sang Registered Master Electrician Licensure Examination."}, {"text_idx": "#000004", "text": "Aton ipaabot ang mainit nga pagpanginbulahan kay Christian kag labi sa tanan sa iya mga ginikanan kag pamilya nga nagsuporta sa iya tubtob maabot niya ang iya handum."}, {"text_idx": "#000005", "text": "Congratulations, CAPSU sa pag-angkon sang bag-o naman nga Topnotcher. Padayon sa paghatag sang maayo nga kalidad sang edukasyon sa Roxasnon kag Capiznon!"}]